Metro treine in botsing | Die Vryburger
Twee treine het net buite die Selby stasie gebots.
Meer as 100 passasiers is beseer maar geen noodlottige ongevalle is aangemeld nie. Sewe van die beseerdes is in 'n ernstige toestand.
Die oorsaak van die botsing is nog nie openbaar gemaak nie, alhoewel 'n woordvoerder gesê het dat die ongeluk as gevolg van 'n menslike fout gebeur het, toe twee treine in teenoorgestelde rigtings op dieselfde spoor gelei is.
Wie die menslike fout begaan het, is verswyg, en geen melding van enige vervolging teen die persoon is tot dusver gemaak nie.